Ontvoerder vlug met een van tweeling | Netwerk24
Deur Jenna Etheridge, News24 18 Januarie 2020 16:56
Die vrou het haarself as ’n welsynswerker voorgedoen toe sy die ma van die twee maande oue tweeling Woensdag by haar huis in Khayelitsha, Kaapstad, nader, het kol. Andrè Traut, provinsiale polisiewoordvoerder, gesê.
“Sy het die ma gevra vir die baba’s se geboortesertifikate en kliniekkaarte. Die vrou het die volgende dag teruggekeer en is saam met die ma en twee baba’s in ’n taxi Parow toe, waar haar kantoor kwansuis sou gewees het.
Toe die taxi daar stilhou, het die vrou met een van die baba’s uit die taxi geklim en gevlug.
Klein Kwahlelo Tiwane is nog nie gekry nie.
Traut het die publiek se hulp gevra om te help sodat die ma met haar babaseun herenig kan word.
Enigiemand met inligting word gevra om sers. Joy Sumsodien by 082 522 1095 te bel of om die Stop Misdaadnommer 0860 010 111 te skakel.
Die ontvoerde Kwahlelo Tiwane. Foto: SAPD
Meer oor: Kaapstad | Parow | Misdaad